На маю думку, прыкметных і відавочных тэндэнцый было некалькі. Па-першае, тэатры, аркестры, салісты настойліва шукаюць новыя, нечаканыя сцэнічныя пляцоўкі. Такі пошук вельмі характэрны, напрыклад, для заходняга опернага мастацтва (тут спецыяльна будуюць памосты на беразе Швейцарскага возера, іграюць спектаклі ў замках, выкарыстоўваюць для паказаў старыя заводскія памяшканні і прыстасоўваюць ужо выпрацаваныя прамысловыя кар’еры).